На основу члана 15. Закона о локалним изборима („Службени гласник РС“, број 129/2007, 34/2010 - одлука УС, 54/2011, 12/2020, 16/2020 – аутентично тумачење и 68/2020), члана 26. Одлуке о месним заједницама на територији општине Мало Црниће („Службени гласник општине Мало Црниће“, број 5/2019 и 16/2020) и члана 4. Пословника о раду Изборне комисије за спровођење избора за чланове савета месних заједница на територији општине Мало Црниће, I/01 Број: 013-5/2021-01,

Изборна комисија за спровођење избора за чланове савета месних заједница, на својој седници дана 17. 05. 2021. године, доноси

**О Д Л У К У**

**о образовању групе грађана за подношење листе кандидата за избор чланова Савета месних заједница на територији општине Мало Црниће, на изборима**

**расписаним за 27. 06. 2021. године**

1. Групу грађана образује најмање десет бирача са пребивалиштем на територији општине Мало Црниће, писменим споразумом овереним у складу са законом којим се уређује овера потписа.
2. Споразум о образовању групе грађана садржи: назив групе грађана, ако је одређен, навод да се група грађана образује ради подношења листе кандидата ради учешћа на изборима за чланове савета месних заједница на територији општине Мало Црниће, назив листе групе грађана, циљеве образовања групе грађана и податке о лицима која су је образовала (име и презиме, ЈМБГ и пребивалиште и адреса стана, наведени према подацима из личне карте).
3. Споразумом се обавезно одређује лице које заступа групу грађана, односно лице које је овлашћено за подношење изборе листе (име и презиме, ЈМБГ и пребивалиште и адреса стана, наведени према подацима из личне карте, као и наменски рачун и име и презиме лица које ће бити овлашћено за располагање финансијским средствима (име и презиме, ЈМБГ и пребивалиште и адреса стана, наведени према подацима из личне карте), сходно закону о финансирању политичких активности.
4. Листу кандидата у име групе грађана подноси лице одређено да заступа групу грађана, или лице које он овласти.
5. Ако листу кандидата подноси група грађана, назив подносиоца мора да на почетку назива садржи ознаку „Група грађана“.
6. Ако група грађана има назив, дужна је да у изборној листи као назив подносиоца, после ознаке „Група грађана“, наведе свој назив из споразума о образовању групе грађана.
7. Назив групе грађана не може да садржи реч „странка“ ни у једном падежу, нити назив регистроване политичке странке.
8. Ако листу кандидата подноси група грађана, назив листе кандидата садржи назив утврђен споразумом о образовању групе грађана.
9. Ову Одлуку објавити у „Службеном гласнику општине Мало Црниће“.

I/01 Број: 013-5/2021-04

У Малом Црнићу, 17. 05. 2021. године

**ИЗБОРНА КОМИСИЈА ЗА СПРОВОЂЕЊЕ ИЗБОРА ЗА ЧЛАНОВЕ**

**САВЕТА МЕСНИХ ЗАЈЕДНИЦА**

**ПРЕДСЕДНИК,**

**Дипл.правник Милан Тодоровић, с.р.**